ຮອງເຈົ້າແຂວງເສຍຊີວິດ ໃນການໂຈມຕີຢູ່ອັຟການິສຖານ
ການໂຈມຕີສະລະຊີບ ເຮັດໃຫ້ຮອງເຈົ້າແຂວງ ແຂວງການດາຮາ ເສຍຊີວິດ ແລະອີກ 5 ຄົນບາດເຈັບ.
ເຈົ້າໜ້າທີ່ອັຟການິສຖານກ່າວວ່າ ການໂຈມຕີ ດ້ວຍລະເບີດສະລະ ຊີບເຮັດໃຫ້ຮອງເຈົ້າແຂວງໆການ ດາຮາໃນພາກໃຕ້ອັຟການິສຖານ ເສຍຊີວິດ ແລະອີກ 5 ຄົນໄດ້ຮັບບາດເຈັບ ເຈົ້າໜ້າທີ່ເວົ້າວ່າ ຜູ້ໂຈມຕີສະລະຊີບທີ່ຂີ່ລົດຈັກ ໄດ້ແລ່ນເຂົ້າຕຳ ລົດຂອງທ່ານ Abdul Latif Ashna ໃນວັນເສົາມື້ນີ້ ຂະນະທີ່ທ່ານພວມຢູ່ໃນລະຫວ່າງການ ເດີນທາງໄປເຮັດ ວຽກທີ່ເມືອງການດາຮາ ເມືອງເອກຂອງແຂວງ ອົງການຂ່າວຝຣັ່ງລາຍງານວ່າ ພວກທາລີບານໄດ້ອ້າງເອົາຄວາມຮັບຜິດຊອບ ໃນການ ໂຈມຕີທີ່ວ່ານີ້ ແຂວງການດາຮາແມ່ນຖືກັນວ່າ ເປັນທີ່ຕັ້ງທາງດ້ານຈິດໃຈຂອງກຸ່ມທາລີບານ ໃນວັນສຸກວານນີ້ຜູ້ໂຈມຕີສະລະຊີບຄົນນຶ່ງກໍໄດ້ສັງຫານ 9 ຄົນທີ່ຕະຫຼາດຊູເປີ້ມາກເກັດ ທີ່ຊາວຕ່າງປະເທດມັກໄປ ຢູ່ນະຄອນຫຼວງກາບູລ ນອກນັ້ນແລ້ວກຸ່ມທາລີບານຍັງໄດ້ອ້າງເອົາຄວາມຮັບຜິດຊອບໃນການໂຈມຕີທີ່ນະຄອນ ຫຼວງຂອງອັຟການິສຖານນຳດ້ວຍ